**GEOGRAFIJA, 7. razred, 7. teden** (4. 5. – 8. 5. 2020)

**11. šolska ura: OSNOVNE ZNAČILNOSTI VZHODNE EVROPE IN SEVERNE AZIJE**

* **Vzhodno Evropo** in **Severno Azijo** obravnavamo **skupaj**, ker tu leži največja država na svetu, **Rusija**. Azijski del te države je močno podoben evropskemu, zato ju obravnavamo istočasno. O tem si lahko preberete v **učbeniku** na **str. 96-97**.
* V **učbeniku** na str. **95** si **oglejte štiri države v Vzhodni Evropi**. Njihovo **lego** si lahko ogledate na **str. 97** ali v **atlasu**. Iz **zadnjega dela delovnega zvezka** izrežite **nemo politično karto Vzhodne Evrope** (bele barve – pazite, da jo prav obrnete, morje je na severu in jugu, na JV pa Kaspijsko jezero). **Nalepite** jo v zvezek in na njej **ustrezno označite vse države Vzhodne Evrope**. **Zapišite** jih v zvezek, zraven pa seveda tudi njihova **glavna mesta** (najdete jih v **učbeniku** na **str. 97**).
* V **učbeniku** na **str. 97-98** si preberite o **prebivalstvu Vzhodne Evrope in Severne Azije**:
  + Določite, kateri **jezikovni skupini** pripadajo vsi narodi ter katere **jezike** govorijo. Katera država je izjema?
  + Katero **verstvo** prevladuje?
  + Kakšna je **poselite**v: kje je gosto/redko poseljeno, pomoč **zemljevida** v **učbeniku** na **str. 98**.
* **Zapišite povzetek snovi v zvezek.** Najdete ga na naslednji strani.
* **Ponavljanje in utrjevanje**:
  + V **delovnem zvezku** na **str. 31** rešite **vajo 44**.
  + **Znati morate:** Opisati lego Vzhodne Evrope in Severne Azije, našteti države z glavnimi mesti in jih pokazati na zemljevidu, opisati prebivalstvo (jezikovne skupine, gostota poselitve).
* **Dodatno znanje:** V **učbeniku** na **str. 98** si preberite o **transsibirski železnici**. Poiščite jo na **zemljevidu**.

**12. šolska ura: NARAVNE ZNAČILNOSTI VZHODNE EVROPE IN SEVERNE AZIJE**

* Iz **zadnjega dela delovnega zvezka** izrežite **nemo reliefno karto Vzhodne Evrope** (sivkaste barve – pazite, da jo prav obrnete!). **Nalepite** jo v zvezek. Naravne enote **zapišite** v zvezek, **oštevilčite** in **označite na nemi karti**. **Zapis najdete tudi na naslednji strani tega dokumenta.** Pri iskanju naravnih enot si pomagajte z opisi v **učbeniku** na **str. 99** ter z **atlasom**, **str. 94-95** (zemljevid Severne Azije):
  + **Vzhodnoevropsko nižavje** (označite večji del površja Vzhodne Evrope, zahodno od Urala)
  + ogromna pokrajina **Sibirija** (v azijskem delu Rusije), ki jo gradijo:
    - na njenem zahodu leži **Zahodnosibirsko nižavje**
    - proti vzhodu se dviguje v **Srednjesibirsko planoto** ali **višavje**
    - različna gorovja na vzhodu in jugu (jih ni treba označiti na nemo karto)
  + na skrajnem vzhodu Severne Azije leži **polotok Kamčatka**, ki je znan po vulkanskem delovanju
* V **učbeniku** na str. **99-101** si **preberite** o **podnebju in rastlinstvu**:
  + **Primerjajte klimograme** na **str. 100** – kraji si sledijo od Z proti V: vsi predstavljajo **celinsko podnebje** (ponovite njegove značilnosti!)
  + Spoznajte, kako si sledijo **rastlinski pasovi od severa proti jugu**.
* V **učbeniku** si na **str. 101-102** preberite o **vodovju** ter v **neme karte** od začetka ure označite še:
  + **Baltsko morje**, **Belo morje**, **Azovsko morje**, **Črno morje**, **Kaspijsko jezero**, **Bajkalsko jezero**, reke **Volga**, **Dneper**, **Ob**, **Jenisej**, **Lena**. Spet uporabljajte številke.
* **Zapišite povzetek snovi v zvezek.** Zapis najdete na naslednji strani.
* **Ponavljanje in utrjevanje**:
  + V **delovnem zvezku** na **str. 31-33** rešite **vaje 45, 46, 47**.
  + **Znati morate:** Na zemljevidu pokazati vse naravne enote, razložiti celinsko podnebje, našteti, kako si sledijo rastlinski pasovi od severa proti jugu.

11. šolska ura: zapis v zvezek

**VZHODNA EVROPA IN SEVERNA AZIJA** (velik naslov)

**Osnovne značilnosti Vzhodne Evrope in Severne Azije**

**Države Vzhodne Evrope in glavna mesta**

* **Rusija** (Moskva)
* **Belorusija** (Minsk)
* **Ukrajina** (Kijev)
* **Moldavija** (Kišinjev)

**Prebivalstvo Vzhodne Evrope**

* Slovanska jezikovna skupina: ruščina, ukrajinščina, beloruščine (pisava cirilica)
* Romanska jezikovna skupina: romunščina v Moldaviji.
* Prevladuje pravoslavna veroizpoved. Večina neslovanskih narodov pripada islamu.
* Vzhodna Evropa je manj poseljena od ostalih delov Evrope. Zlasti slabo je poseljen azijski del Rusije.

1. šolska ura: zapis v zvezek

**Naravne značilnosti Vzhodne Evrope in Severne Azije**

Iz zadnjega dela delovnega zvezka izrežite nemo karto površja Vzhodne Evrope (sivkaste barve), jo prilepite v zvezek in na njej označite spodaj naštete naravne enote.

**Površje in vodovje:**

* večji del površja v Vzhodni Evropi zavzema **Vzhodnoevropsko nižavje**
* površje azijskega dela Rusije: ogromna pokrajina **Sibirija**
  + na zahodu leži **Zahodnosibirsko nižavje**
  + proti vzhodu se dviguje v **Srednjesibirsko planoto ali višavje**
  + v južnem in vzhodnem delu Sibirije se dvigujejo številna gorovja
* na skrajnem vzhodu Severne Azije leži **polotok Kamčatka**
* morja in jezera: **Baltsko morje, Belo morje, Azovsko morje, Črno morje, Kaspijsko jezero, Bajkalsko jezero**
* reke: **Volga, Dneper, Ob, Jenisej, Lena**

**Podnebje:** prevladuje **celinsko podnebje**.

**Rastlinski pasovi** (od severa proti jugu):

* tundrsko rastlinstvo
* pas iglastih gozdov – tajga (bor, jelka, smreka, breza)
* pas listnatih gozdov
* pas gozdne stepe (prehod med gozdom in travniškim rastlinstvom)
* pas stepe v Ukrajini in južnem delu Rusije (premalo padavin za gozd)
* polpuščavsko rastlinstvo ob Kaspijskem jezeru